RO
L 37/60
Jurnalul Oficial al Uniunii Europene
18.2.2022
DECIZIA DE PUNERE ÎN APLICARE (UE) 2022/221 A COMISIEI din 16 februarie 2022 de excludere de la finanțarea de către Uniunea Europeană a anumitor cheltuieli efectuate de Regatul Unit în cadrul Fondului european de garantare agricolă (FEGA) și al Fondului european agricol pentru dezvoltare rurală (FEADR) [notificată cu numărul C(2022) 798] (Numai textul în limba engleză este autentic)
COMISIA EUROPEANĂ,
având în vedere Tratatul privind funcționarea Uniunii Europene, având în vedere Regulamentul (UE) nr.
1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr.
352/78, (CE) nr.
165/94, (CE) nr.
2799/98, (CE) nr.
814/2000, (CE) nr.
1290/2005 și (CE) nr.
485/2008 ale Consiliului (1), în special articolul 52, coroborat cu articolele 131 și 138 din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, după consultarea Comitetului pentru fondurile agricole, întrucât: (1)
În conformitate cu articolul 52 din Regulamentul (UE) nr.
1306/2013, Comisia are obligația de a efectua verificările necesare, de a comunica Regatului Unit rezultatele verificărilor respective, de a lua notă de observațiile Regatului Unit, de a iniția o discuție bilaterală în vederea ajungerii la un acord și de a comunica Regatului Unit concluziile sale în mod oficial.
(2)
Regatul Unit a avut posibilitatea de a solicita inițierea unei proceduri de conciliere, dar nu a solicitat acest lucru.
(3)
În conformitate cu Regulamentul (UE) nr.
1306/2013, pot fi finanțate numai cheltuielile agricole efectuate fără încălcarea dreptului Uniunii.
(4)
Verificările efectuate și rezultatele discuției bilaterale au demonstrat că o parte dintre cheltuielile declarate de Regatul Unit nu îndeplinesc această cerință și, prin urmare, nu pot fi finanțate din FEGA și din FEADR.
(5)
Trebuie indicate cuantumurile care nu sunt recunoscute ca imputabile FEGA și FEADR.
Cuantumurile respective nu se referă la cheltuieli efectuate cu mai mult de 24 de luni înainte de notificarea scrisă privind rezultatele verificărilor adresată de Comisie Regatului Unit.
(6)
Cuantumurile excluse prin prezenta decizie de la finanțarea din partea Uniunii trebuie, de asemenea, să ia în considerare eventualele reduceri sau suspendări în conformitate cu articolul 41 din Regulamentul (UE) nr.
1306/2013, deoarece aceste reduceri sau suspendări au caracter provizoriu și nu aduc atingere deciziilor adoptate în conformitate cu articolul 51 sau 52 din regulamentul respectiv.
(7)
În ceea ce privește cazurile vizate de prezenta decizie, evaluarea cuantumurilor care trebuie excluse din motive de neconformitate cu dreptul Uniunii a fost notificată de Comisie Regatului Unit într-un raport de sinteză pe această temă (2).
(8)
Prezenta decizie nu aduce atingere eventualelor concluzii de ordin financiar la care Comisia ar putea să ajungă în urma hotărârilor Curții de Justiție a Uniunii Europene în cauzele aflate pe rolul instanței la 30 septembrie 2021,
(1) JO L 347, 20.12.2013, p. 549.
(2) Ares(2021)7820062.